jkorsvik/nowiki_second_scrape_merged huggingface dataset:
Liten møkkfleinsopp

Liten møkkfleinsopp (Psilocybe subcoprophila) er en sopp i gruppen fleinsopper. Soppen inneholder de psykedeliske tryptaminene psilocin og psilocybin i varierende forhold til hverandre. Forholdet mellom de to stoffene er ikke av relevans ved bruk, ettersom psilocybinet fra soppen ved oralt inntak hurtig omdannes til psilocin. Inntak av soppen foregår som regel ved at man spiser den i tørket tilstand, men soppen kan også traktes til te eller spises fersk.


== Virkninger av hallusinogenet i fleinsopp ==
De virksomme stoffene i fleinsopp kalles psilocybin og psilocin. Disse gir ruseffekt ca. 30–45 minutter etter inntak, og rusen varer i 4–6 timer.
Ruseffekten avhenger av brukerens sinnstilstand og av hvilke omgivelser vedkommende befinner seg i. Alle sanseinntrykk forsterkes, men de kan også forvrenges. Brukeren kan få en følelse av klarhet, i og med at sanseinntrykk fremstår tydeligere. Videre kan gjenstander i omgivelsene forandre form eller farge, noe som bidrar til at omgivelsene blir mer interessante og spennende. Tidsfølelsen blir svekket, og vedkommende kan få inntrykk av at skillet mellom selv og omgivelser faller bort. Dette kan medføre en tilstand hvor man føler seg "i ett med alt".
Sanseinntrykkene kan være intense, og man kan legge merke til ting som tidligere ikke opptok oppmerksomheten. Dette kan for eksempel være egne hjerteslag, følelse av å kjenne blodstrømmen i deler av kroppen og lignende. Rusen kommer og går i bølger.


== Uheldige virkninger av fleinsopp ==
Det er ikke påvist fysiske skadevirkninger, men brukere kan få en rekke uheldige psykiske effekter av stoffet. Bruken må derfor regnes som farlig, og det at styrken på soppen varierer med voksested, gir risiko for overdosering.
Rusen under bruk av fleinsopp kan være svært skremmende, i og med at en kan erfare truende synsinntrykk samtidig som oppfattelsen av virkeligheten endres. Dette kan utløse angstreaksjoner.
Andre lidelser som for eksempel epilepsi, kan forverres under påvirkning av stoffene i fleinsopp.


== Eksterne lenker ==
(en) Liten møkkfleinsopp i Encyclopedia of Life 
(en) Liten møkkfleinsopp i Global Biodiversity Information Facility 
(sv) Liten møkkfleinsopp hos Dyntaxa 
(en) Liten møkkfleinsopp hos Index Fungorum 
(en) Liten møkkfleinsopp hos MycoBank 
(en) Liten møkkfleinsopp hos NCBI 
Record Details: Psilocybe subcoprophila (Britzelm.) Sacc., Syll. fung. (Abellini) 11: 72 (1895) - Index Fungorum
Norge under Paralympiske sommerleker 2008

Norge sendte en tropp på 24 deltakere til de paralympiske sommerleker 2008 i Beijing.De norske utøverne deltok i ni forskjellige idretter. Utøverne tok en gullmedalje, tre sølvmedaljer og tre bronsemedaljer totalt i mesterskapet.


== Medaljer ==


== Bueskyting ==
Tom Vangen


== Friidrett ==
Runar Steinstad (spyd)
Elin Holen De Capitani (hopp)


== Boccia ==
John Nørsterud
Elisabeth Wilhelmsen
Roger Aandalen


== Sykling ==
Morten Jahr


== Hestesport ==
Jens Lasse Dokkan
Mariette Garborg
Ann Cathrin Lübbe
Anne Cecilie Ore
Sigrid Rui


== Seiling ==
Bjørnar Erikstad
Per Eugen Kristiansen
Jostein Storrdahl
Aleksander Wang-Hansen


== Skyting ==
Monica Lillehagen


== Svømming ==
Cecilie Drabsch Norland
Stian Helgeland
Marianne Mæland
Jørgen Tadvin
Mariann Vestbøstad


== Bordtennis ==
Rolf Erik Paulsen
Tommy Urhaug


== Se også ==
Paralympiske sommerleker 2008
Norge under Sommer-OL 2008


== Referanser ==


== Eksterne lenker ==
Paralympiske sommerleker Beijing 2008- offisiell nettside
Den internasjonale paralympiske komité
Telewizja Polska

Telewizja Polska Spółka Akcyjna (TVP S.A., kort TVP; Polsk televisjon) er Polens offentlige fjernsynsselskap. Dets søsterselskap på radiosiden er Polskie Radio. TVP får omkring en tredjedel av sine inntekter gjennom innkreving av lisensavgift, og får ellers inntekter fra reklame og sponsing.
De regulære fjernsynssendingene startet i 1952, og fargesendinger startet i 1971. I 1992 ble radio og fjernsyn skilt i to separate selskaper. TVP ble medlem av Den europeiske kringkastingsunionen i 1993. Selskapet hadde et fjernsynsmonopol frem til 1990-tallet.


== Kanaler ==
TVP produserer to riksdekkende kanaler:

TVP1
TVP2I tillegg produserer TVP en rekke lokale kanaler og noen nisjekanaler:

TVP3
TVP Info
TVP Kultura
TVP Sport
TVP Historia
TVP POLONIA
TVP Seriale
TVP Parlament
TVP Rozrywka
TVP ABC
TVP Kobieta
TVP Dokument
TVP NAUKA
TVP ABC 2
TVP Historia 2
ALFA TVP
TVP Kultura 2
Jasna Góra TV
TVP Wilno
Белсат TVKanalen Belsat TV (Белсат TV) sender på hviterussisk, beregnet på befolkningen i Hviterussland.


== Barneproduksjoner ==
Utenfor Polen er Telewizja Polska spesielt kjent for barneproduksjoner av høy kvalitet. Telewizja Polska har også samarbeidet med kringkastingsselskaper i andre land om flere slike produksjoner.


== Eksterne lenker ==
(pl) Offisielt nettsted 
(en) Telewizja Polska – kategori av bilder, video eller lyd på Commons
Lou Taylor Pucci

Lou Taylor Pucci (født 27. juli 1985) er en amerikansk skuespiller. Han er kjent for sine roller i filmer som Fifty Pills og Thumbsucker samt TV-serien Empire Falls. Pucci var med i det amerikanske punkpop-bandet Green Day sin musikkvideo «Jesus of Suburbia» der han spilte Jimmy. 


== Filmografi ==


== Eksterne lenker ==
Offisielt nettsted 
Fansite
Lou Taylor Pucci comprehensive profile
(en) Lou Taylor Pucci på Internet Movie Database 
(sv) Lou Taylor Pucci i Svensk Filmdatabas 
(da) Lou Taylor Pucci på Filmdatabasen 
(da) Lou Taylor Pucci på Scope 
(fr) Lou Taylor Pucci på Allociné 
(en) Lou Taylor Pucci på AllMovie 
(en) Lou Taylor Pucci hos Turner Classic Movies 
(en) Lou Taylor Pucci hos The Movie Database 
(en) Lou Taylor Pucci hos Internet Broadway Database 
Lou Taylor Pucci Interview with Nick Haramis for BlackBook Magazine
The Umbrella Academy

The Umbrella Academy er en amerikansk tegneserie skrevet av Gerard Way (My Chemical Romance), tegnet av Gabriel Bá, der coveret er laget av Bá og James Jean. De første seks utgavene kalt The Umbrella Academy: Apocalypse Suite, ble gitt ut i begrendet opplag og ble gitt ut av Dark Horse Comics, med første utgave 19. september 2007. Utgivelsene vant Eisnerprisen 2008 for Beste tegneserie i begrenset opplag. En andre serie The Umbrella Academy: Dallas ble gitt ut i 2008.
Serien er blitt filmatisert og hadde premiere på Netflix 15. februar 2019.


== Handling ==
Medlemmene av «The Umbrella Academy» beskrives som en «dysfunksjonell familie av superhelter»
På midten av 1900-tallet ​​blir det født 43 spedbarn med superkrefter som på uforklarlig vis blir født av tilfeldige kvinner som ikke viste noen tegn til å være gravide før de plutselig fødte barna. Sir Reginald Hargreeves, aka The Monocle, er en utenomjordisk skapning forkledd som en berømt gründer. De adopterer syv av barna, og forbereder barna på å redde verden fra en uspesifisert trussel. Fra dette tidspunktet begynner de å gå under kallenavnet som The Umbrella Academy.
Men teamet blir etter hvert oppløst og mister kontakt med hverandre, frem til ni år senere når de får høre nyheten om Sir Hargreeves sitt dødsfall. De blir deretter gjenforent når en av deres egne blir en super-skurk. The Umbrella Academy ledes av The Monocle (Sir Reginald Hargreeves) et romvesen forkledd som en velstående gründer, og verdenskjent vitenskapsmann. Han adopterer 7 av de 43 babyene, nemlig Spaceboy, The Kraken, The Rumor, The Séance, The Boy, The Horror og The White Fiolin.
«The Umbrella Academy» står overfor en rekke katastrofale hendelser, samt dødsfallet til en nær alliert. Når en ny trussel dukker opp blir det opp til akademiet å bekjempe trusselen. Men hvert medlem blir ofte alt for distrahert på grunn av deres egne problemer.


== Referanser ==
Økernkrysset

Økernkrysset er et større veikryss bestående av 3 mindre kryss på Økern i Oslo. Her møtes i hovedsak Hjalmar Brantings vei som Ring 3 og Østre Aker vei som riksvei 163, men også de lokale veiene Økernveien og Lørenveien.
Økernkrysset som helhet er et av byens mest ulykkesbelastede veikryss.Det pågikk (2013) en større omlegging av Økernkrysset, hvor blant annet Økerntunnelen (Østre Aker vei) og Lørentunnelen (Ring 3) bygges.


== Referanser ==
Byen uten navn eller hvordan lage verdens beste vafler

Byen uten navn eller hvordan lage verdens beste vafler er en barnebok fra 1996 av  Fredrik Hossmann, illustrert av Annette Halvorsen.
Bokens jeg-person kommer til en by som lever sitt eget liv, og hvor menneskene er redusert til pappfigurer, tømt for et hvert eget liv. Han møter vinflasken, de gode og de onde bilene, og vaffelmannen som gir ham oppskriften på verdens beste vafler.


== Eksterne lenker ==
Om Byen uten navn
Byen uten navn, digital utgave
Etappene i Vuelta a España 2008

Etappene i Vuelta a España 2008 – resultater og sammenlagtplassering.


== 1. etappe: Granada - Granada, 7 km (lagtempo) ==
30-08-2008


== 2. etappe: Granada - Jaén, 167 km ==
31-08-2008


== 3. etappe: Jaén - Córdoba, 165 km ==
01-09-2008


== 4. etappe: Córdoba - Puertollano, 153 km ==
02-09-2008


== 5. etappe: Ciudad Real - Ciudad Real, 40 km (tempo) ==
03-09-2008


== 6. etappe: Ciudad Real - Toledo, 162 km ==
04-09-2008


== 7. etappe: Barbastro - Andorra (Naturlandia - La Rabassa), 224 km ==
06-09-2008


== 8. etappe: Andorra (Escaldes - Engordany) - Pla de Beret, 160 km ==
07-09-2008


== 9. etappe: Viella - Sabiñánigo, 198 km ==
08-09-2008


== 10. etappe: Sabiñánigo - Zaragoza, 173 km ==
09-09-2008


== 11. etappe: Calahorra - Burgos, 178 km ==
10-09-2008


== 12. etappe: Burgos - Suances, 180 km ==
11-09-2008


== 13. etappe: San Vicente de la B. - Alto de L’Angliru, 199 km ==
13-09-2008


== 14. etappe: Oviedo - E. E. Fuentes de Invierno, 158 km ==
14-09-2008


== 15. etappe: Cudillero - Ponferrada, 198 km ==
15-09-2008


== 16. etappe: Ponferrada - Zamora, 185 km ==
16-09-2008


== 17. etappe: Zamora - Valladolid, 160 km ==
17-09-2008


== 18. etappe: Valladolid - Las Rozas, 179 km ==
18-09-2008


== 19. etappe: Las Rozas - Segovia, 161 km ==
19-09-2008


== 20. etappe: La Granja de S. I. - Alto de Navacerrada, 16 km (tempo) ==
20-09-2008


== 21. etappe: S. Sebastián de los Reyes - Madrid, 110 km ==
21-09-2008


== Se også ==
Etappene i Vuelta a España 2007
Michael Stewart

Robert Michael Maitland Stewart, baron Stewart av Fulham, (født 6. november 1906 i Bromley i London, død 13. mars 1990) var en britisk sosialdemokratisk politiker og sentralt medlem av Fabian Society. Han var blant annet utenriksminister i to omganger i Harold Wilsons første regjering.


== Politisk løpebane ==
Han studerte filosofi ved St John's College, Oxford, hvor han tok en bachelorgrad i 1929. Stewart satt i Underhuset i perioden 1945–1979, først innvalgt fra Fulham East (til 1955), så fra Fulham (til 1974) og deretter fra Hammersmith-Fulham. Kort etter at han ble innvalgt første gang ble han juniorinnpisker, og fra 1947 til 1951 var han statssekretær i Krigsministeriet. Fra mai til oktober 1951 var han parlamentarisk sekretær i Forsyningsministeriet. Etter Labours valgnederlag i 1951 var Stewart Labours skyggeminister for utdannelse (1955–1959) og boligsaker og lokalstyre (1959–1964).
Da Harold Wilson ble statsminister i 1964 ble Stewart utnevnt til utdannelses- og forskningsminister. I januar 1965 ble han så utenriksminister. Han ble beskrevet av pressen som relativt ukjent, men var samtidig en godt kjent person innen Fabian Society.I 1966 ble Stewart utnevnt til økonomiminister (Secretary of State for Economic Affairs). Fra 1966 til 1968 var han First Secretary of State. Han ble gjenutnevnt til utenriksminister i 1968, og hadde denne ministerposten frem til 1970. Som utenriksminister forsynte han bl.a. den nigerianske regjeringen med våpen for å knuse uavhengighetsbevegelsen i Biafra.Stewart var leder for Labours delegasjon til Europarådet i juni 1970, og var sammen med George Brown president for Labours Europa-komité. Han var medlem av Europaparlamentet fra 1975 til 1976.
I 1964 ble Stewart medlem av Det kongelige råd. Han ble utnevnt til life peer og medlem av Overhuset som Baron Stewart of Fulham i juli 1979.


== Publikasjoner ==
The Forty Hour Week (Fabian Society), (1936)
Bias and Education for Democracy (1937)
The British Approach to Politics (1938)
Modern Forms of Government (1959)
Life and Labour (1980), selvbiografi
European Security: the case against unilateral nuclear disarmament (1981)


== Referanser ==


== Eksterne lenker ==
(en) Michael Stewart – kategori av bilder, video eller lyd på Commons 
(en) Michael Stewart hos Europarådets parlamentarikerforsamling 
(en) Michael Stewart hos Hansards parlamentsdebatter 
(en) Michael Stewart hos The Peerage
Life peer

Life peer (engelsk; «livstidspeer») er i Storbritannia personer utnevnt til baron og oppover på livstid (i motsetning til arvelige titler) og dermed har sete i Overhuset. Grunnlaget for utnevnelsen av life peers er Life Peerages Act 1958.

Life peerage tildeles på grunnlag av samfunnsnyttig arbeid og tildeles ofte til tidligere statsministre, advokater eller fremstående forretningsfolk. De bidrar ofte med sin erfaring og ekspertise ved gjennomgang av lovforslag i Underhuset. Innføring av life peers endret til en viss grad balansen i overhuset i de konservatives disfavør. Life peers har alltid barontittel og sete i Overhuset, forutsatt at de oppfyller visse krav, som alder og britisk statsborgerskap. Selv om barontittelen til en life peer ikke er arvelig, har barn av life peers (som er født i ekteskap) samme privilegier som barn av arvelige baroner, og kan bruke tiltaleformen the Honourable. Etter en lovendring i 1999 er de fleste medlemmene av Overhuset life peers, mens antallet medlemmer med arvede titler er sterkt redusert. Life peers blir utnevnt av en rekke grunner: En stor gruppe er politikere, som blir forventet å delta regelmessig på Overhusets møter, og som blir nominert av sine partier (såkalte «working peers»). Det er også vanlig at innehavere av visse høye embeder, samt tidligere innehavere av landets høyeste embeder, blir utnevnt til peers. I tillegg blir personer utnevnt til life peers for fremragende meritter innen forskjellige områder. Disse blir ikke forventet å delta regelmessig på Overhusets møter, men kan gjøre det hvis de ønsker.


== Referanser ==
Tsjapajevka

Tsjapajevka (russisk: Чапа́евка) også kalt Motsja (russisk: Мо́ча) er ei elv i Samara oblast i Russland. Den er ei venstre sideelv til Volga, og er 298 km lang, med et nedbørfelt på 4310 km². Den har sitt utspring på de vestligste utløperne av Obsjtsjij Syrt, og munner ut i Saratov-reservoaret nær Novokujbysjevsk. Byen Tsjapajevsk ligger ved elva. Elva er seilbar opp til 34 km fra munningen. Mesteparten av vannføringen kommer fra snøsmelting, og elva tørker helt inn i de øvre delene om sommeren. Den er islagt fra november til april. De største sideelvene er Petrusjka, Vetljanka og Vjazovka.
Elva het opprinnelig Mócha, men ble i 1925 kalt Tsjapajevka til ære for borgerkrigshelten Vasilij Tsjapajev.
Parlamentsvalget i Storbritannia 1951

Parlamentsvalget i Storbritannia 1951 var et valg til det britiske Underhuset som fant sted 25. oktober 1951. Dette skjedde kort etter valget til Underhuset i 1950. Labour Party hadde vunnet valget året før med svært knapp margin, og Labour-regjeringen skrev ut nyvalg i håp om å øke oppslutningen. Selv om Labour økte antallet stemmer, tapte partiet seter i parlamentet, og mistet flertallet til det konservative partiet. Det liberale partiet mistet mer enn to tredjedeler av stemmene, og ble fjerde største parti etter National Liberal Party.


== Resultater ==
Totalt ble det avgitt 28 596 594 stemmer. Resultatene for Det konservative parti omfatter også resultatene for Ulster Unionist Party.


== Kilder ==
General Election Results 1885-1979 Arkivert 20120131180154 hos WebCite http://www.election.demon.co.uk Arkivert 9. februar 2008 hos Wayback Machine., besøkt 15. mai 2018
Bedriftssøkemotor

En bedriftssøkemotor (engelsk: enterprise search engine) er en søkemotor som opererer på informasjon internt i en bedrift, i motsetning til søkemotorer som kun arbeider med offentlig tilgjengelig informasjon fra Internett. Man sier av og til at bedrifts-søkemotoren er innenfor brannmuren.
Mens en internett-søkemotor gjerne har en enkelt kilde, nemlig nettsider hentet av en crawler, har bedrifts-søkemotoren potensielt like mange kilder som det finnes data-lagre internt i en bedrift. Eksempler er databaser, filtjenere, intranett, e-post-tjenere, personalregister, publiseringssystemer med flere. For å få tilgang til disse kildene, brukes innholds-adaptere (eng: Content Connectors).
Når innholdet er hentet fra kilden, normaliseres det gjerne til et felles format som kan indekseres og søkes uten å vite hvor det kommer fra. Normaliseringsprosessen kan inneholde ulike steg som f.eks. datavask, dato-normalisering og synonym-beriking. For 
eksempel kan tittelen på et normalisert dokument være hentet fra fornavn+etternavn for person-data eller emne-feltet for en e-post.


== Kjente produsenter og produkter ==
FAST ESP fra Microsoft Development Center Norway
IBM (Omnifind)
Microsoft (Search Server)
Lucene fra Apache Software Foundation
Searchdaimon


== Referanser ==
Googlebot

Googlebot er Googles søkerobot, som er ansvarlig for å innhente alle nettsider i verden slik at Google kan indeksere dem.


== Se også ==
Søkerobot
Søkemotor


== Kilder ==
GoogleGuide's beskrivelse av googlebot


== Eksterne lenker ==
(mul) Offisielt nettsted
George Brown

George Alfred George-Brown, baron George-Brown, (født 2. september 1914, død 2. juni 1985) var en britisk sosialdemokratisk politiker. Han var nestleder i Labour Party fra 1960 til 1970, og satt i regjeringen på 1960-tallet, blant annet som utenriksminister. George-Brown ble regnet som et prominent medlem av Labours «høyrefløy», og ble ansett som en meget effektiv valgkampdeltager. Han endret etternavnet sitt til George-Brown for å innlemme fornavnet sitt i adelstittelen etter at han ble utnevnt til life peer i november 1970, som baron George-Brown.
Brown var innvalgt i Underhuset i perioden 1945–1970. Han var kortvarig arbeidsminister i 1951. Fra 1962 til 1964 var han First Secretary of State. Deretter var han økonomiminister (Secretary of State for Economic Affairs) frem til 1966. Endelig var han utenriksminister fra 1966 til 1968.
I 1971 utgav han selvbiografien In My Way.


== Referanser ==


== Eksterne lenker ==
(en) George Brown (politician born 1914) – kategori av bilder, video eller lyd på Commons 
(en) George Brown hos Europarådets parlamentarikerforsamling 
(en) George Brown hos Hansards parlamentsdebatter 
(en) George Brown hos The Peerage
Indeks (datateknologi)

Én indeks er i dataterminologi en optimalisert representasjon av data. Søkemotorer og databaser er eksempler på anvendelsesområder.
Om man tar for seg et datasett som inneholder N objekter, så vil en enkel søkealgoritme måtte gå gjennom hver enkelt objekt i settet for å finne et spesifikt objekt. I gjennomsnitt innebærer det at man må søke gjennom halvparten av objektene i settet, og i verste fall må alle objektene undersøkes. Mao. en O(N) eller lineær tid algoritme. Dette er åpenbart ikke optimalt for større datamengder, og det er ofte ønskelig å forbedre ytelsen på søk.
Én indeks er en datastruktur som forbedrer ytelsen på oppslag mot datasettet. Det finnes mange forskjellige typer datastrukturer som kan brukes for dette formålet. Som oftest er det forskjellige avveininger man må gjøre i forhold til ytelse på oppslag, oppdateringshastighet, størrelse på indekset osv. 


== Se også ==
Søkemotor
Database
Indeksering (datateknologi)
Invertert indeks
Herbert Samuel

Herbert Louis Samuel, 1. vicomte Samuel, (født 6. november 1870 i Liverpool, død 5. februar 1963 i London) var en britisk liberal politiker og diplomat.


== Tidlig politisk løpebane ==
Samuel vokste opp i London og studerte ved Balliol College i Oxford. Han fikk en jødisk religiøs oppdragelse, men i studietiden utviklet han en ateistisk overbevisning, selv om han forble et medlem av det jødiske trossamfunnet. Han begynte å engasjere seg for liberal politikk i attenårsalderen.
I 1906 ble han innvalgt i Underhuset. Han ble utnevnt til medlem av Herbert Asquiths regjering i 1909, først som kansler i hertugdømmet Lancaster (25. juni 1909–14. februar 1910), deretter postminister (14. februar 1910–11. februar 1914) og innenriksminister (12. januar–7. desember 1916).
I 1915 foreslo han å opprette et britisk protektorat i Palestina.
Da det liberale partiet ble splittet i to fraksjoner rundt henholdsvis Asquith og Lloyd George, stilte Samuel seg på Asquiths side, og forlot regjeringen etter at Lloyd George ble statsminister.


== Høykommissær i Palestina ==
Etter at britene i 1917 hadde erobret Palestina fra Det osmanske rike ble Samuel, som året etter mistet setet i Underhuset, en mulig kandidat til posten som britenes representant i Palestina. I 1920 ble han utnevnt til høykommissær for Palestinamandatet.
Som høykommissær var han opptatt av å opptre nøytralt, og forsøkte å megle mellom jøder og arabere. Han vanskeliggjorde også jødisk innvandring til Palestina og forsøkte å oppnå den arabiske befolkningens tillit.


== Senere virke ==
Samuel vendte tilbake til Storbritannia i 1925. Der ledet han en kommisjon om problemer i gruveindustrien. Samuelkommisjonens rapport anbefalte bl.a. at regjeringens subsidiering skulle stanse, og at lønningene for gruvearbeidere skulle reduseres. Denne rapporten var en av de viktigste faktorene som ledet til den britiske generalstreiken i 1926.
Etter valget i 1926 ble Herbert Samuel gjeninnvalgt i Underhuset. To år senere ble han leder for det liberale partiet, og innenriksminister i Ramsay MacDonalds regjering. I 1932 trakk han det liberale partiet ut av regjeringen. Han fortsatte som partileder frem til han mistet setet i Underhuset i 1935.
I 1937 ble han adlet som Viscount Samuel (vicomte Samuel), og var formann for den liberale fraksjonen i Overhuset 1944–1955.


== Referanser ==


== Eksterne lenker ==
(en) Herbert Samuel – kategori av bilder, video eller lyd på Commons 
(en) Herbert Samuel hos Hansards parlamentsdebatter 
(en) Herbert Samuel hos The Peerage
London Review of Books

London Review of Books (LRB, ISSN 0260-9592) er et britisk tidsskrift for litteratur og politikk, som utkommer hver 14. dag.
LRB ble etablert i 1979, mens The Times ikke utkom på grunn av en langvarig lock-out. Grunnleggerne var Karl Miller, som da var engelskprofessor ved University College London, Mary-Kay Wilmers, tidligere redaktør i The Times Literary Supplement, og Susannah Clapp, tidligere forlagsredaktør i Jonathan Cape.
De første seks månedene utkom LRB som bilag til New York Review of Books. I mai 1980 ble London Review of Books en selvstendig publikasjon, med et heller venstreorientert ståsted.I motsetning til The Times Literary Supplement publiserer LRB hovedsakelig lengre essays; ikke alle handler om bøker. Dessuten omtales filmer og utstillinger gjerne i kortere artikler.
Mary-Kay Wilmers overtok som sjefredaktør etter Karl Miller i 1992. I 2006 lå det gjennomsnittlige opplaget på 44 754.


== Bidragsytere ==


== Referanser ==


== Eksterne lenker ==
London Review of Books
The Genie From Down Under

The Genie From Down Under er en australsk TV-serie for barn fra 1996. Den ble produsert av Australian Broadcasting Corporation. I 1998 ble det laget en oppfølger, The Genie From Down Under 2.


== Handling ==
Penelope Townes, en 13 år gammel britisk jente, finner et opalsmykke i den støvete kjelleren i familiens hus. I opalen bor det to australske ånder, Bruce og hans sønn Baz.
For det meste handler serien om konsekvensene av Penelopes mange ønsker, eller noens forsøk på å stjele opalen. Dessuten blir Bruce forelsket i Penelopes mor, Lady Diana Townes. Men han er ikke alene; også Lord 'Bubbles' Uppington-Smythe og Otto von Meister er forelsket i Lady Townes.


== Medvirkende ==
Alexandra Milman som Penelope Townes
Rhys Muldoon som Bruce (The Genie From Down Under)
Sandy Winton som Bruce (The Genie From Down Under 2)
Glenn Meldrum som Baz
Anna Galvin som Lady Diana Townes
Ian McFadyen som Lord 'Bubbles' Uppington-Smythe
Monica Maughan som Miss Mossop
Mark Mitchell som Otto von Meister
Fletcher Humphrys som Conrad


== Referanser ==


== Eksterne lenker ==
(en) The Genie From Down Under på Internet Movie Database